Lisa Kristoffersens plass (Oslo)

Lisa Kristoffersens plass er plassen ved den øvre av de to rundkjøringene på Bjølsen i Oslo. Den ligger der Moldegata og Stavangergata møter Bergensgata. I midten av rundkjøringen er en rund gressplen, og bebyggelsen rundt plassen er tilpasset til den. Plassen fikk navn i 1934 etter dyreverneren Lisa Kristoffersen, også kalt «Dyre-Lisa». I 1924–49 var plassen endestasjon for en trikkerute. Ingen hus har adresse Lisa Kristoffersens plass, men rundt plassen finnes bygninger viet til forskjellige former for virksomhet. For eksempel er gamle fabrikklokaler i Bergensgata 41-43 gjort om til nye næringslokaler, og på nordvestsiden av plassen er et stort boligkompleks hvorav deler (Bergensgata 26-38) er tilknyttet Sameiet Lisa Kristoffersens plass . Referanser Kilder Knut Are Tvedt, red. (2010). «Lisa Kristoffersens plass». Oslo byleksikon (5. utg.). Oslo: Kunnskapsforlaget. s. 337. ISBN 978-82-573-1760-7. Galleri